সাক্ষী তানওয়ার
সাক্ষী তানওয়ার (জন্ম: ১২ই জানুয়ারি ১৯৭৩) হলেন একজন ভারতীয় অভিনেত্রী এবং টেলিভিশন উপস্থাপিকা। তিনি কাহানি ঘর ঘর কি এবং বড়ে আচ্ছে লাগতে হ্যায়-এর মতো বেশ কয়েকটি জনপ্রিয় টেলিভিশন ধারাবাহিকে অভিনয় করার মাধ্যমে জনপ্রিয়তা অর্জন করেছেন। ২০১৬ সালে, তিনি আমির খানের সাথে দঙ্গল নামক একটি হিন্দি চলচ্চিত্রে অভিনয় করেন; যেখানে তিনি দয়া শোভা কৌর চরিত্রে অভিনয় করেছেন।